Leshano le kene fesheneng joaloka ntho e fihlang ’marakeng, le se le ipueloa ke motho e mong le e mong. Sehlooho se ngotsoeng ke Y. Bhattacharjee se reng “Why We Lie” se re: “Ho hlokomelehile hore leshano ke ntho e maling a batho. Ba ipuela leshano ho sa tsotellehe hore na ke nthong e kholo kapa e nyane, ba le bua le ho batho bao ba sa ba tsebeng, basebetsi-’moho le bona, metsoalle le ho batho bao ba ba ratang.” Batho ba bua leshano e le hore ba hlahelle kapa ba itšireletse. Ba bile ba bua leshano ha ba pata liphoso tsa bona le ha ba batla chelete. Ho bua leshano ho etsa hore batho ba se ke ba tšepana ba be ba qetelle ka ho qabana. Davida o ile a re ho Jehova: “U khahliloe ke ’nete lithong tse ka hare.” (Pes. 51:6) O ne a tseba hore bo bua ’nete ke ntho e lokelang ho tsoa pelong. Kahoo, Bakreste ba lokela ho ‘bolellana ’nete’ nthong e ’ngoe le e ’ngoe.​—Zak. 8:​16. w18.10 7 ¶4; 8 ¶9-10; 10 ¶19